ছোট শহরের এক যুবক রিজওয়ান আহমেদ (রোহন) স্বপ্ন দেখে বড় গাড়ি, বড় বাড়ি আর কিছুটা বাড়তি সুখের। এই স্বপ্ন ধরার জন্য সে পাড়ি দেয় স্বপ্ন নগরী মুম্বইয়ের উদ্দেশ্যে। এই শহরে তখন স্টক মার্কেট শাসন করছে গুজরাতি ব্যবসায়ী শাকুন কোঠারি (সঈফ)। ছলে, কৌশলে সে এই বাজার শাসন করে। এই শাসনের প্রায় অনেকটাই বাঁকা পথে। কিন্তু তার মোডাস অপারেন্ডি এমনই যে পুলিশ কোনও সূত্র পায় না। কারণ, কোথাও সে কোনও সূত্রই ছেড়ে যায় না। রোহনের স্বপ্ন সে শাকুনের সঙ্গে কাজ করবে। তার এই স্বপ্ন ধরে ফেলার ব্যাপারে সহায়তা করে তারই সহকর্মী প্রিয়া রাই (রাধিকা)। গল্পের মূল প্রশ্ন হয়ে ওঠে রোহন কি শাকুন হয়ে উঠতে পারবে?